امریکا-دا آلیش-وئریش چیلغین‌لیغی کیمی تانینان و ساتیش‌لاردا بؤیوک ائندیریم‌لرین اولدوغا "قارا جومه" (Black Friday) باشلادی.
امریکا-دا هر ایل نوامبر آیی‌نین دؤردونجو جومه آخشامی گونو قئید اولونان "شوکران گونو"نو (Thanksgiving Day) تعقیب ائدن "قارا جومه"ده ساتیش‌لار بو ایل ده جومه آخشامین‌دان اعتباراً باشلادی.
نیوجرسی و نیویورک‌داکی پراکنده ساتیش ماغازا‌لاری‌نین قارشی‌سیندا اوزون صف لر یارا‌دان مین‌لرله اینسان دوندوروجو سویوقدا ساعت‌لارلا ساتیش‌لارین باشلاماسینی گؤزله‌دی.
یئرلی واختلا بعضی ماغازالارین17.00-دا (تورکیه واختی ایله ساعت 01.00-دا)، بعضی‌لری‌نین ده 18.00-دا (تورکیه واختی ایله ساعت 02.00-دا) آچیلماسی ایله خالق ائندیریم‌لی محصول‌لارا هوجوم ائتدی.
"قارا جومه" ائندیریم‌لرینده ان چوخ اوستونلوک وئریلن محصول‌لار یئنه الکترونیک جیهازلار اولدو.
پایتاخت واشینگتن-دا دا بنزر گؤرونتولر وار.
شهردکی بؤیوک مارکت‌لر و پراکنده ماغازا‌لاری‌نین قارشی‌سیندا اوزون صف لر یارانیب.
امریکا میللی متورولوژی مرکزی بو ایلکی "شوکران گونو"نده 1901-دن بو یانا ان آشاغی هاوا درجه سی‌نین موشاهیده اولدوغونو بیلدیردی.
